Hvor: SYMB, Banegårdspladsen 2, 4400 Kalundborg, Kontoret

Deltagere:

* Bestyrelsen: Søren Bang Knudsen, Henrik Brinkløv, Sonja Larsen, Esben Hansen,
* Afbud: Peter Joensen, Mogens Dunmose, Niels Bentsen,
* Sekretariatsleder: Louise Kolbjørn
* Gæst: Anders Baagland (til pkt. 3, tages som det første punkt), Inge Linkamp til punktet om økonomi

 - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

Dagsorden (styres af Esben)

Referent på dagens møde: Louise

1. **Godkendelse af dagsorden + prioritering af tid/rækkefølge** (fast punkt)

Esben har et punkt 12.1 om gaver til afgående bestyrelsesmedlemmer

1. **Godkendelse af referat** (fast punkt)
2. **Projekt Opgang, 1. Sal og Pakhus** (Louise og Anders)

En arbejdsgruppe bestående af Anders Baagland, Kjeld Christensen, Søren Mariegård og Louise Kolbjørn arbejder på et projekt om at få istandsat og renoveret det eksisterende SYMB samt 1. Sal, opgang og Pakhus. Der løbes an på at lave et større projektdesign og søge to puljer, begge med frist den 27.3. Eventuelt andre puljer.

Arbejdsgruppen har været på en studietur og besøgt to iværksætterhuse: Spor3 i Lejre og Stationen.co i Sorø. Begge steder er blevet fint istandsat, fået LAG-midler og er lykkedes med at leje ud på forskellige måder. Konklusionen er, at vi skal gøre SYMB klart til udlejning, før vi får fat i iværksættere, selvstændige m.fl.

Vi har dialog med DSB og aftalen er, at vi godt kan sætte 1. Sal og Pakhus mm. i stand uden, at vi har aftaler med potentielle lejere, og DSB vil så lade være med at leje ud til andre end SYMB

Der har været et møde med en mindre fokusgruppe af mulige interesserede lejere og Erhvervsrådet, som alle fortæller, at de ikke er interesserede som det er nu, men har brug for at få det istandsat.

Vi ønsker bestyrelsens opbakning til at udarbejde et projekt om at istandsætte og renovere det eksisterende SYMB, 1. Salen, opgangen op til 1. salen og Pakhuset og de tilhørende lokaler. Til det har vi brug for at få lavet tegninger og visuelle fremstillinger af projektet. Video og prosabeskrivelse kan vi selv lave. En lokal arkitekt/håndværker kan lave disse dokumenter og analyser for 5000kr. Dette bevilges, og bestyrelsen bakker op.

1. **Gensidig orientering** (fast punkt)

Intet

1. **Økonomi** (Inge)

Inge gennemgår regnskabet for 2019 og budget 2020. Inge sender regnskabet og budgettet til bestyrelsen, som mødes og underskrives før generalforsamlingen.

1. **Medlemmer i SYMB** (Mogens)

Den endelige dagsorden til generalforsamling sendes ud til alle, og der skal det fremgå, at det kun er medlemmer, der kan være med. Der vil sidde en, der hjælper dig med at betale, hvis man vil betale på dagen eller har en ven med, der gerne vil være medlem.

1. **Hvordan skal man kunne betale kontingent?** (Louise på vegne af Ib)

Vi indfører flere forskellige betalingsmetoder:

1. Kreditkort uden at oprette kreditkort abonnement

2. Kreditkort med kreditkort abonnement

3. Bank overførsel

4. MobilePay

5. Kontant

Dog anbefales det, at man bruger kreditkort, da det er administrativt klart det letteste. Louise beder Ib om at iværksætte dette.

1. **Medlemskab af Kalundborgegnens Erhvervsråd** (Esben)

Af flere omgange er SYMB blevet opfordret til at melde sig ind i Erhvervsrådet. DL anmoder om at SYMB melder sig ind. Det første halve år er gratis som prøvemedlem. Derefter koster det 2000kr/år, hvis vi ønsker at forsætte. Bestyrelsen bakker op

1. **Ansøgning om betalt fællesspisning ved fællesrengøringen 12 gange årligt** (Sonja)

På vegne af driftsgruppen ansøger DG om betalt fællesspisning ved fællesrengøring hver mdr..

Beløb: 12 mdr. x 40kr= 480 x ca. 15 personer (antal kan variere) = 7.200kr. årligt.

Bevilges.

1. **SYMBar** (Henrik)

Punktet udgår og tages op i driftsgruppen.

1. **SYMB et års fødselsdag den 21.3** (Louise)

En arbejdsgruppe arbejder på at arrangere SYMBs et års fødselsdag. Det forventes at bestyrelse og alle tovholdere så vidst muligt deltager. Sæt kryds i kalenderen 😊

Foreløbigt program er:

Billetsalget:

10.30 -11.30 vil der være børne underholdning - legehjem/ansigtsmaling

11.30 -14.00 stande/stationer, hvor de besøgende kan få indblik i de forskellige aktiviteter i SYMB

14.00: Kage og taler af bl.a. formand

14.00 -16.00: Band og SYMBar

Sidesporet:

12.00 -14.00

ca. 4 ens oplæg fra Louise om SYMB af ca. 10-20 minutters varighed.

Desuden skal vi sammen sørge for:

* opsætning af plakater i byen
* uddeling af flyer på stationen / byen
* klargøring på dagen
* oprydning efter arrangementet - rengøring dagen efter

Kontakt tovholder Liv på mail: karinalivrasmussen@gmail.com og lad hende vide om du kan deltage som repræsentant for bestyrelsen. Skriv også, hvis du er forhindret. Byd dig også gerne til ift. det praktiske 😊

Sonja og Esben er forhindrede.

Søren SBK kan låne div remedier ud.

1. **Generalforsamling 18. februar 2020** (Esben og Louise)
* Indkomne forslag: Ingen
* Kandidater, der stiller op:
	+ Anders Baagland
	+ Søren Mariegård
	+ Malene Grandjean
	+ Jürgen Andreasen (suppleant)
* Økonomi, regnskab budget, Inge + Mogens
* Beretning (formand + daglig ledelse)

Det praktiske:

* Dirigent: Claus
* Referent: Louise
* Kaffe/kage/ SYMBar: Esben og Henrik´

Bestyrelsen konstituerer sig umiddelbart efter generalforsamlingen,

Der skal sendes endelig dagsorden ud senest en uge før. Den sendes ud den 7.2 med oplysninger om indkomne forslag og kandidater.

Afbud til generalforsamlingen: Søren Bang Knudsen, Malene Grandjean, Anders Baagland, Sonja Larsen

Til den endelige dagsorden:

Ingen indkomne forslag

Tre kandidater stiller op til bestyrelsen

Sonja træder ud, men stiller op som suppleant

Jürgen Andreasen stiller op som suppleant.

12.1 **Gaver/erkendtlighed til aktive i SYMB der fratræder fra en "betroet" funktion – ex. værter, værtskoordinator, referent, bestyrelsesmedlemmer, ansatte eller lignende**

Det besluttes, at SYMB ikke bekoster gaver til frivillige, der fratræder, herunder bestyrelsesmedlemmer. Det er dog op til enhver gruppering at lave en privat indsamling for at markere et godt samarbejde.

1. **Orientering fra daglig ledelse** (Esben)(fast punkt)

Intet

1. **Tilbagemeldinger fra Event-gruppe og arbejdsgrupper** (fast punkt)

Åbent i SYMB: hver 1. onsdag i måneden kl.13-17 og hver 3. torsdag i måneden kl. 19-21.30.

1. **Eventuelt**

Intet